section_heading: Recenzije
paragraph_text: Metal Injection nazvao ga je "obaveznim" albumom black metala i izjavio da "puca od pamtljivih, zaraznih glazbenih dijelova. Izvanredne, nezaboravne melodije prekrivaju vijugavu, brzopoteznu dinamiku. Harmonijski dijelovi dviju gitara savršeno su izvedeni u brzinskim valovima." Za naslovnu je skladbu izjavio da predstavlja "jedan od najboljih trenutaka metala" i da "sa sobom donosi transformacijsku transcendenciju popraćenu nasilnim metalom." Kyle Ward u recenziji je albuma za mrežno mjesto Sputnikmusic komentirao je da je "nemilosrdan, veličanstven, melodičan, žestok, tmuran, brutalan, osjećajan i tehnički zahtjevan, sve u isto vrijeme". Također je izjavio da bi "za većinu grupa CD poput tog bio njihovo remek-djelo, ali Dissectionu je to samo još jedan u nizu albuma, da ne kažem debitantski uradak."